Tirsdag eftermiddag blev to drenge på 11 og 12 år alvorligt forbrændt, da de legede med tændvæske eller sprit. Drengene er nu overflyttet til Rigshospitalet. Det oplyser Frank Liltorp til TV2/Nord.

De to drenge blev alvorligt forbrændt da de ved 15-tiden legede med tændvæske eller sprit på Silkehalevej i Hjørring. Nordjyllands Politi blev alarmeret, da drengene søgte hjælp hos naboen. Begge drenge er nu overflyttet til Rigshospitalet. Vagthavende hos Nordjyllands Politi ved endnu ikke, hvor alvorlige skader drengene har pådraget sig.